Oorsaak van sanger se dood bekendChris Cornell. Foto: Casey Curry/Invision/AP, File Cornell is Woensdagaand in Detroit, Michigan, in die VSA oorlede. Hy was die voorsanger van Soundgarden en later Audioslave. Volgens ŉ mediese ondersoeker het Cornell sy lewe geneem deur homself in ’n hotelkamer te hang ná ’n vertoning deur Soundgarden. Die polisie het vroeër gesê Cornell se vrou het ’n familievriend gebel en gevra om te gaan kyk waar hy is toe sy lyk gevind is. Cornell se liggaam is op die badkamervloer van die hotelkamer aangetref. Brian Bumbery, Cornell se agent, het gesê Cornell se dood was “skielik en onverwags” en dat sy vrou en familie erg geskok is. Cornelle het van 1984 tot 1997 vir Soundgarden gesing en weer van 2010 tot nou. Audioslave is in 2001 begin en het tot 2007 musiek gemaak. Cornell het tussenin ook op sy sololoopbaan gefokus. Cornell laat ook drie kinders agter.